**НАСТАВНО-НАУЧНОМ ВЕЋУ**

**ФИЛОЗОФСКОГ ФАКУЛТЕТА**

**УНИВЕРЗИТЕТА У БЕОГРАДУ**

**ИЗВЕШТАЈ О ИЗБОРУ КАТАРИНЕ МИЋИЋ**

**У ЗВАЊЕ ИСТРАЖИВАЧ-ПРИПРАВНИК**

На предлог Кадровске комисије Филозофског факултета Универзитета у Београду, Наставно-научно веће Филозофског факултета, на својој XVIII редовној седници одржаној 03.05.2018.године, донело је одлуку да се покрене поступак за избор Катарине Мићић у звање ИСТРАЖИВАЧ-ПРИПРАВНИК. Наставно-научно веће је на истој седници формирало комисију за припрему извештаја о кандидату. Комисија је извештај сачинила према критеријумима изложеним у *Правилнику о поступку и начину вредновања и квантитативном исказивању научно-истраживачких резултата истраживача* (Службени гласник Републике Србије, бр 24/16, 21/17 38/17). Истом одлуком именована је Комисија за спровођење поступка избора у саставу:

- др Александар Бауцал, редовни професор Филозофског факултета, Универзитета у Београду

- др Горан Кнежевић, редовни професор Филозофског факултета, Универзитета у Београду

- др Драгица Павловић Бабић, виши научни сарадник Филозофског факултета, Универзитета у Београду

Комисија је прегледала конкурсну документацију и анализирала професионалну делатност кандидата. На основу тога, Комисија подноси следећи извештај, као и предлог који из анализе следи.

**Основни подаци о биографији и професионалном развоју Катарине Мићић**

Катарина Мићић рођена је 14.10.1992. године у Београду. Основне академске студије психологије уписала је школске 2011/2012. године на Филозофском факултету у Београду, које је завршила 2015. године, са просечном оценом 9,31. На истом факултету је, школске 2015/2016. године, уписала мастер академске студије психологије, на истраживачком смеру, које је завршила 2017. године, са просечном оценом 10,00. Мастер рад, под називом “*Адаптација и валидација Упитника о стиловима мишљења”,* одбранила је са оценом 10, под менторством др Зоране Јолић Марјановић (чланови комисије: др Ана Алтарас и др Данка Пурић). Школске 2017/2018. године, Катарина Мићић је уписала докторске академске студије психологије на Филозофском факултету у Београду.

**Учешће на пројектима**

Од марта 2016. године, Катарина Мићићje запослена у Министарству просвете, науаке и технолошког развоја Републике Србије, на позицији аналитичара, у оквиру УНИЦЕФ пројекта „*Унапређење аналитичких капацитета министарства и успостављање информационог система за предшколско васпитање и образовање у Републици Србији*“.

Министарствo просвете, науке и технолошког развоја Републике Србије је у марту 2018. године одобрило укључивање Катарине Мићић у пројекат Института за психологију *Идентификација, мерење и развој когнитивних и емоционалних компетенција важних друштву оријентисаном на европске интеграције* (ОИ 179018), чији је руководилац проф. др Горан Кнежевић.

**Професионални развој**

У јулу 2017. године Катарина Мићић је учествовала у летњој школи за психологе истраживаче „*European Summer School – Developmental and Educational Psychology*“, у оквиру организације EFPSA. Од августа 2017. Године учествује у EFPSA JRP проjeкту под називом „*A Cross-Cultural Study exploring Individual Differences and Systemic Factors that Influence the ‘Ideal Teacher’*“.

**ЗАКЉУЧАК И ПРЕДЛОГ КОМИСИЈЕ**

На основу свега изнетог Комисија закључује да Катарина Мићић у потпуности испуњава све прописане услове за избор у звање ИСТРАЖИВАЧ-ПРИПРАВНИК: основне студије завршене са просечном оценом 9,31, мастер студије завршене са просечном оценом 10 и уписане докторске студије. На основу тога Комисија предлаже Наставно-научном већу Филозофског факултета Универзитета у Београду да Катарину Мићић изабере у звање ИСТРАЖИВАЧ-ПРИПРАВНИК.

Београд, 22.05.2018. године

КОМИСИЈА:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Александар Бауцал

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Горан Кнежевић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Драгица Павловић Бабић