Наставно-научном већу

Универзитета у Београду – Филозофског факултета

У својству чланова Комисије за припрему извештаја о избору у истраживачко звање, изабране на XVIII редовној седници Наставно-научног већа Филозофског факултета одржаној 03. maja 2018. године, подносимо Већу следећи

**ИЗВЕШТАЈ**

**о испуњености услова за избор Стевана Ракоњца**

**у звање истраживач-приправник**

Стеван Ракоњац рођен је у Крушевцу 06.09.1990. године, где је завршио основну школу и Гимназију. Основне студије филозофије уписао је на Филозофском факултету у Београду 2009. и окончао их 2014. године, са просечном оценом 9,45 и 10 за завршни рад (на тему "Развој појма силе у физици и метафизици"). Звање мастера филозофије стекао је на истом Факултету 2016. године, одбранивши рад под насловом "Историјско-филозофска анализа настанка класичне механике" (оцена 10) и остваривши укупну просечну оцену 10. Од академске 2016/2017. студент је докторских студија филозофије на Филозофском факултету, на којима испуњава све предвиђене обавезе. Уз студије, додатно се образовао на више семинара и других видова стручног усавршавања.

У наредном периоду Стеван Ракоњац биће ангажован на научноистраживачком пројекту Министарства просвете, науке и технолошког развоја "Историја српске филозофије" (бр. 179064).

С обзиром на доказане академске квалитете и научноистраживачки потенцијал кандидата, комисија налази да су испуњени сви неопходни услови и предлаже Наставно-научном већу да изабере Стевана Ракоњца у звање истраживача-приправника.

У Београду, 17. 05. 2018. чланови Комисије:

др Слободан Перовић, ванредни професор

др Живан Лазовић, редовни професор

др Мина Петровић, доцент