УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

НАСТАВНО НАУЧНОМ ВЕЋУ

Одлуком Наставно научног већа Филозофског факултета Универзитета у Београду од 3.05.2018. године изабрани смо у Комисију за писање извештаја за избор Јелене Стојковић у истраживачко звање ИСТРАЖИВАЧ ПРИПРАВНИК. Након проучавања поднете документације и радова кандидата Комисија подноси Већу Филозофског факултета следећи

И З В Е Ш Т А Ј

Јелена Стојковић је рођена 29.03.1993. године у Јагодини. Гимназију општег смера завршила је у Свилајнцу 2012. године. Основне студије педагогије је завршила на Филозофском факултету Универзитета у Београду 2016. године са просечном оценом 9.65. Током основних студија педагогије у периоду од 2012-2015. године била је стипендиста Министарства просвете, науке и технолошког развоја. На завршној години студија добила је стипендију „Доситеја“, коју додељује Министарство омладине и спорта за 1200 најбољих студената у Србији. Мастер студије педагогије на Филозофском факултету Универзитета у Београду завршила је 2017. године са просечном оценом 10. Као студент мастер студија педагогије била је стипендиста Министарства просвете, науке и технолошког развоја. Мастер рад из опште педагогије на тему „Мишљење ученика средњих школа о облицима ризичног понашања на интернету“, одбранила је са највишом оценом код ментора проф. др Радована Антонијевића.

Докторске студије на Филозофском факултету Универзитета у Београду на Одељењу за педагогију и андрагогију уписала је 2017/18. године. На докторским студијама стипендиста је Фондације Новак Ђоковић од 2018. године. У оквиру докторских студија бави се проблематиком ИКТ у предшколском васпитању и образовању.

Истраживачко искуство поред истраживања на докторским студијама Јелена Стојковић стиче и као учесник ЕРАЗМУС програма „Capacity Building in Higher Education – Building Early Education” који реализују Ilia State University of Georgia, Mary Immaculate College in Ireland, Centre for Innovation in The Early Years in Belgium, University of East Sarajevo, University of Tuzla, University of Belgrade, College for preschool teacher Sirmijum in Sremska Mitrovica, Gordon College of Education in Israel, Al-Qasemi Academic College of Education in Israel, Georgian Portage Association in Georgia и Akaki Tsereteli Kutaisi State University in Georgia, од 2018.године.

У свом досадашњем истраживачком раду написала је коауторски рад:

Стојковић, Ј. и Стојковић, Н. (2018). Ризична понашања којима су млади изложени на Интернету: Полне разлике, *Педагогија*, бр. 1 (Рад је прихваћен и у процесу објављивања је)

За свој истраживачки рад активно користи енглески и француски језик у проучавању литерутуре.

Јелена Стојковић ради на месту секретара Одељења за педагогију и андрагогију Филозофског факултета Универзитета у Београду од 1.09.2017. године.

**На основу свега изнетог може се закључити да Јелена Стојковић у потпуности испуњава услове, па стога предлажемо Наставно научном већу Филозофског факултета Универзитета у Београду да Јелену Стојковић изабере у звање ИСТРАЖИВАЧА ПРИПРАВНИКА.**

Београд, 15.05.2018. Чланови комисије

--------------------------------------------------------------

Др Живка Крњаја, редовни професор

-------------------------------------------------------------

Др Драгана Павловић Бренеселовић, редовни професор

--------------------------------------------------------------

Др Лидија Мишкељин, доцент