Nastavno-naučnom veću

Filozofskog fakulteta Univerziteta u Beogradu

Na sednici Naučno-nastavnog veća Filozofskog fakulteta održanoj 3. maja 2018. izabrani smo u Komisiju za pisanje referata o izboru Katarine Mitrović u zvanje istraživač-saradnik i stoga Nastavno-naučnom veću dostavljamo sledeći

REFERAT sa mišljenjem

Katarina Mitrović rođena je 3. jula 1991 u Beogradu. Osnovnu i srednju školu završila je u Beogradu. Osnovne studije etnologije i antropologije završila je 2015. na Filozofskom fakultetu, sa prosečnom ocenom 9,73. Tokom studija provela je godinu dana na Univerztetu u Vajomingu (SAD), u okviru programa UGRAD, gde je dobila priznanje za svoj akademski uspeh (Dekanova lista počasnih studenata za školsku 2014/2015. godinu). Master studije etnologije i antropologije završila je 2016. na istom fakultetu, sa prosečnom ocenom 10. Dobitnica je nagrade „Borivoje Drobnjaković“ Etnografskog muzeja u Beogradu za najbolji master rad iz etnologije za školsku 2015/2016. godinu. Trenutno je upisana na doktorske studije etnologije i antropologije na Filozofskom fakultetu, a prosečna ocena na dosadašnjim ispitima i ispitnim obavezama joj je 10.

Koleginica Mitrović je tokom osnovnih studija bila korisnica stipendije Ministarstva prosvete, nauke i tehnološkog razvoja Republike Srbije. Za vreme master studija ostvarila je pravo na stipendiju Fonda za mlade talente Republike Srbije, a od prve godine doktorskih studija i stipendije za studente doktorskih akademskih studija i uključivanje u naučnoistraživačke projekte MPNTR RS. Po ovom osnovu je od 2017. godine angažovana na projektu „Identitetske politike Evropske Unije: Prilagođavanje i primena u Republici Srbiji“ (evidencioni broj 177017), na Filozofskom fakultetu, Univerziteta u Beogradu. Od kraja 2016. angažovana je u nastavi na osnovnim studijama, na predmetu „Antropologija sveta – komparativna religija“.

Katarina Mitrović je učestvovala na promocijama Filozofskog fakulteta 2013-2015. godine, a održala je i nekoliko izlaganja svojim vršnjacima. Takođe je sa izlaganjem učestvovala na konferenciji povodom predstavljanja knjige *Mesoamerican Religions and Archaeology* na Filozofskom fakultetu, 13. aprila 2017, kao i na konferenciji sa međunarodnim učešćem, „Individualizam“, u Institutu društvenih nauka u Beogradu, 20. oktobra 2017. Takođe će učestvovati i na međunarodnoj konferenciji mladih istraživača u organizaciji SIEF-a, u Škotskoj, krajem juna 2018.

Koleginica Mitrović je do sada napisala dva rada objavljena u domaćim časopisima najviše kategorije (M 24):

2017. Međunarodna razmena studenata na relaciji Srbija-Severna Amerika: kontekst istraživanja. *Glasnik Etnografskog muzeja* 81, str. 59-79.

2018. Srebrica Knežević: okvir naučnog i nastavnog bavljenja etnologijom i antropologijom. *Glasnik Etnografskog instituta SANU*. (u štampi)

Osim maternjeg jezika, Katarina Mitrović govori engleski, a služi se i ruskim i grčkim.

Imajući u vidu sve navedeno, a na osnovu objavljenih radova, izuzetnog uspeha na doktorskim studijama, dosadašnjih akademskih rezultata, kao i rezultata koje je pokazala u saradnji u nastavi na Fakultetu, smatramo da Katarina Mitrović ispunjava sve uslove za zvanje istraživač-saradnik. Zato predlažemo Nastavno-naučnom veću Filozofskog fakulteta Univerziteta u Beogradu da Katarini Mitrović, masteru etnologije i antropologije, dodeli zvanje istraživač saradnik.

u Beogradu, 9. maja 2018.

Komisija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. dr Aleksandar Bošković

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. dr Miloš Milenković

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

doc. dr Ivana Gačanović